标题：庾翼
简介
庾翼（305年－345年），字稚恭，颍川鄢陵（今河南鄢陵）人。东晋将领、书法家，权臣庾亮之弟，官至征西将军、荆州刺史，世称小庾[1]、庾征西[2]，庾小征西[3]。　
庾家也是当时的书法世家，庾亮、庾翼、庾怿、庾准，合称“四庾”，其中，以庾翼的成就最高。年轻时，与王羲之齐名。后来，王羲之书艺突飞猛进，远远超过了庾翼。开始庾翼并不知道，当他听说自己的学生纷纷转而学王羲之的时候，还愤愤地说： “小儿辈乃贱家鸡，爱野鹜，皆学逸少书，须吾还，当比之。” （见《法书要录.王僧虔论书》）后来看见王羲之以章草写给他哥哥庾亮的信，深深叹服，给王羲之写信说： “吾昔有伯英(张芝)章草十纸，因丧乱遗失，尝谓人曰妙迹水绝。今见足下答家兄书，焕若神明，顿还旧观。”（《晋书.王羲之传》）仅存书迹，有收入《淳化阁帖》中的行楷一贴，七行，六十字。[4]
生平
庾翼风仪秀伟，少有经纶大略。咸和二年（327年），苏峻之乱爆  发，庾翼被庾亮指派白衣领数百人守备石头城。但于次年苏峻进攻建康时庾亮抵抗失败，于是庾翼与庾怿和庾条随庾亮逃到寻阳投靠温峤。
乱事平定后，受太尉府辟命，转参军，后迁任从事中郎。庾翼及后先任振威将军、鄱阳太守，后转建威将军、西阳太守，任内安抚百姓，很得百姓欢心。咸康五年（339年），庾亮打算北伐，庾翼加辅国将军，转任南蛮校尉，假节领南郡太守，镇守江陵。但于同年，后赵天王石虎因庾亮的军事部署而派兵南侵，重镇邾城被后赵军攻陷，更围困石城。庾翼此时屡设奇兵，偷偷将粮食军需送入石城支援城内。及后竟陵太守李阳拒击后赵军，为石城解围。庾翼因协助石城固守不失而封都亭侯。
次年，庾亮逝世，庾翼获授都督江荆司雍梁益六州诸军事，安西将军、荆州刺史，假节，接替庾亮镇守武昌。庾翼接手重任后努力不懈，令军纪和地方管治都严明，数年就令官府和人民都财资充实，人们都称许其才干。而且归心者不独东晋臣民，连后赵黄河以南领地的人民都有归附之心，建元元年（343年 ），后赵汝南太守戴开更率数千人请降。当时庾翼亦有北伐的大志，以平灭成汉和后赵为己任。更派使者联结前燕和前凉预备一起出兵。同时，庾翼打算举兵北伐，并想移镇襄阳，但怕朝廷不许，于是在上表称移镇安陆。但康帝和朝中大臣多派人阻止，庾翼都不听。庾翼违诏北行到夏口后再度上表，求镇襄阳。朝廷最终加庾翼都督征讨诸军事，后更进庾翼为征西将军，领南蛮校尉。
建元二年（344年），康帝和兄长庾冰先后逝世，庾翼回镇夏口并接管庾冰的部众。不久朝廷下诏庾翼再督江州并加领豫州刺史，庾翼于是修缮兵器军备，积存粮食，准备之后举兵北伐。后又派益州刺史周抚和西阳太守曹据讨伐成汉，在江阳击败成汉将领李桓。
庾翼在永和元年（345年）患上背疽，病重时表次子庾爰之行辅国将军、荆州刺史，代替自己的职位；又表司马朱焘为南蛮校尉，以一千人守巴陵。七月庚午日，庾翼逝世，享年四十一岁。朝廷追赠车骑将军，谥肃侯。
史书记载
《晋书 卷七十三 列传第四十三》
翼字稚恭。风仪秀伟，少有经纶大略。京兆杜乂、陈郡殷浩并才名冠世，而翼弗之重也，每语人曰：“此辈宜束之高阁，俟天下太平，然后议其任耳。”见桓温总角之中，便期之以远略，因言于成帝曰：“桓温有英雄之才，愿陛下勿以常人遇之，常婿畜之，宜委以方邵之任，必有弘济艰难之勋。”
苏峻作逆，翼时年二十二，兄亮使白衣领数百人，备石头。高败，与翼俱奔。事平，始辟太尉陶侃府，转参军，累迁从事中郎。在公府，雍容讽议。顷之，除振威将军、鄱阳太守。转建威将军、西阳太守。抚和百姓，甚得欢心。迁南蛮校尉，领南郡太守，加辅国将军、假节。及邾城失守，石城被围，翼屡设奇兵，潜致粮杖。石城得全，翼之勋也。赐爵都亭侯。
及亮卒，授都督江荆司雍梁益六州诸军事、安西将军、荆州刺史、假节，代亮镇武昌。翼以帝舅，年少超居大任，遐迩属目，虑其不称。翼每竭志能，劳谦匪懈，戎政严明，经略深远，数年之中，公私充实，人情翕然，称其才干。由是自河以南皆怀归附，石季龙汝南太守戴开率数千人诣翼降。又遣使东至辽东，西到凉州，要给二方，欲同大举。慕容皝、张骏并报使请期。翼雅有大志，欲以灭胡平蜀为己任，言论慷慨，形于辞色。将兵都尉钱颀陈事合旨，翼拔为五吕将军，赐谷二百斛。时东土多赋役，百姓乃从海道人广州，刺史邓岳大开鼓铸，诸夷因此知造兵器。翼表陈东境国家所资，侵扰不已，逃逸渐多，夷人常伺隙，若知造铸之利，将不可禁。
时殷浩征命无所就，而翼请为司马及军司，并不肯赴。翼遗浩书，因致其意。先是，浩父羡为长沙，在郡贪残，，兄冰与翼书属之。翼报曰：“殷君始往，虽多骄豪，实有风力之益，亦似由有佳儿、弟，故不令物情难之。自顷以来，奉公更退，私累日滋，亦不稍以此寥萧之也。既雅敬洪远，又与浩亲善，其父兄得失，岂以小小计之。大较江东政，以伛儛豪强，以为民蠹，时有行法，辄施之寒劣。如往年偷石头仓米一百万斛，皆是豪将辈，而直打杀仓督监以塞责。山遐作余姚斗年，而为官出二千户，政虽不伦，公强官长也，而群共驱之，，不得安席。纪睦、徐宁奉王使纠罪人，船头到渚，桓逸还复，而二使免官。虽皆前宰之惛谬，江东事去，实此之由也。兄弟不幸，横陷此中，自不能拔脚于风尘之外，当共明目而治之。荆州所统一二十郡，唯长沙最恶。恶而不黜，与杀督监者复何异耶！”翼有风力格裁，发言立论皆如此。
康帝即位，翼欲率众北伐，上疏曰：“贼季龙年已六十，奢淫理尽，丑类怨叛，又欲决死辽东。皝虽骁果，未必能固。若北无掣手之虏，则江南将不异辽左矣。臣所以辄发良人，不顾忿咎。然东西形援未必齐举，且欲北进，移镇安陆，人沔五百，涢水通流。辄率南郡太守王愆期、江夏相谢尚、寻阳太守袁真、西阳太守曹据等精锐三万，风驰上道，并勒平北将军桓宣扑取黄季，欲并丹水，摇荡秦雍。御以长辔，用逸待劳，比及数年，兴复可冀。臣既临许洛，窃谓恒温可渡戍广陵，何充可移据淮洒赭圻，路永进屯合肥。伏愿表御之日便决圣听，不可广询同异，以乖事会。兵闻拙速，不闻工之久也。”于是并发所统六州奴及车牛驴马，百姓嗟怨。时欲向襄阳，虑朝迁不许，故以安陆为辞。帝及朝士皆遣使譬止，车骑参军孙绰亦致书谏。翼不从，遂违如辄行。至夏口，复上表曰：
臣近以胡寇有弊亡之势，暂率所统，致讨山北，并分见众，略复江夏数城。臣等以九月十九日发武昌，以二十四日达夏口，辄简卒搜乘停当上道。而所调借牛马，来处皆远，百姓所蓄，谷草不充，并多羸瘠，难以涉路。加以向冬，野草渐枯，往反二千，或容踬顿，辄便随事筹量，权停此举。又山南诸城，每至秋冬，水多燥涸，运漕用功，实为艰阻。
计襄阳，荆楚之旧，西接益梁，与关陇咫尺，北去洛河，不盈千里，土沃田良，方城险峻，水路流通，转运无滞，进可以扫荡秦赵，退可以保据上流。臣虽不武，意略浅短，荷国重恩，志存立效。是以受任四年，唯以习戎为务，实欲上凭圣朝威灵高略，下藉士民义慨之诚，因寇衰弊，渐临逼之。而八年春上表请据乐乡，广农蓄谷，以伺二寇之衅，而值天高听邈，未垂察照，朝议纷纭，遂令微诚不畅。
自尔以来，上参天人之征，下采降俘之言，胡寇衰灭，其日不远。臣虽未获长驱中原，馘截凶丑，亦不可以不进据要害，思攻取之宜。是以辄量宜入沔，徙镇襄阳。其谢尚、王愆期等，悉令还据本戍，须到所在，驰遣启闻。
翼时有众四万，诏加都督征讨军事。师次襄阳，大会僚佐，陈旌甲，亲授弧矢，曰：“我之行也，若此射矣。”遂三起三叠，徒众属目，其气十倍。初，翼迁襄阳，举朝谓之不可，议者或谓避衰，唯兄冰意同，桓温及谯王无忌赞成其计。至是，冰求镇武昌，为翼继援。朝议谓冰不宜出，冰乃止。又进翼征西将军，领南蛮校尉。胡贼五六百骑出樊城，翼遣冠军将军曹据追击于挠沟北，破之，死者近半，获马百匹。翼绥来荒远，务尽招纳之宜，立客馆，置典宾参军。桓宣卒，翼以长子方之为义成太守，代领宣众，司马应诞为龙骧将军、襄阳太守，参军司勋为建威将军、梁州刺史，戍西城。康帝崩，兄冰卒，以家国情事，留方之戍襄阳，还镇夏口，悉取冰所领兵自配，以兄子统为寻阳太守。诏使翼还督江州，又领豫州刺史，辞豫州。复欲移镇乐乡，诏不许。缮修军器，大佃积谷，欲图后举。遣益州刺史周抚、西阳太守曹据伐蜀，破蜀将李桓于江阳。
翼如厕，见一物如方相，俄而疽发背。疾笃，表第二子爰之行辅国将军、荆州刺史，司马朱焘为南蛮校尉，以千人守巴陵。永和元年卒，时年四十一。追赠车骑将军，谥曰肃。翼卒未几，部将干瓒、戴羲等作乱，杀将军曹据。翼长史江、司马朱焘、将军袁真等共诛之。